**ԹԱԼԻՆ ՀԱՄԱՅՆՔԻ ՂԵԿԱՎԱՐ ՏԱՎՐՈՍ ՍԱՓԵՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԲՈՒԺԱՇԽԱՏՈՂՆԵՐԻ ՕՐՎԱ ԿԱՊԱԿՑՈՒԹՅԱՄԲ**

 **Սիրելի՛ բուժաշխատողներ,**

**առողջապահության ոլորտի հարգելի ներկայացուցիչներ,**

**Սրտանց շնորհավորում եմ ձեզ մասնագիտական տոնի՝ Բուժաշխատողի օրվա կապակցությամբ։**

**Ձեր ամենօրյա նվիրական աշխատանքը գնահատանքի ու հարգանքի է արժանի, քանի որ դուք ձեր գիտելիքներով, փորձով և հոգատարությամբ մշտապես կանգնած եք մեր քաղաքացիների առողջության, երբեմն էլ՝ կյանքի պահպանման առաջնագծում։**

**Առանձնահատուկ շնորհակալություն եմ հայտնում Թալին համայնքի առողջապահական հիմնարկներում ծառայություն իրականացնող բոլոր աշխատակիցներին։**

**Թող այս օրը լինի շնորհակալության ու երախտիքի յուրահատուկ առիթ բոլոր նրանց համար, ովքեր իրենց ուժը, ժամանակը և երբեմն նաև սեփական հանգստությունը զոհաբերում են մարդկանց բարօրության համար։**

**Մաղթում եմ ձեզ անսպառ ուժ, առողջություն ու ամուր հավատ՝ ձեր աշխատանքի կարևորության նկատմամբ:**

***Սիրով և լավագույն մաղթանքներով՝***

***Թալին համայնքի ղեկավար՝ Տավրոս Սափեյան***